༄༅། །ཊཱིཀ་ཆེན་དབང་ལེའི་སྨད་ཆ་ཞང་ཞུང་པ་ཆོས་དབང་
གྲགས་པས་མཛད་པ་བཞུགས་སོ།།
༄༅། །གཉིས་པ་གནས་པ་དྲུག་པའི་དུམ་བུ་འཇིག་རྟེན་དང་འཇིག་རྟེན་ལས་འདས་
པའི་དབང་སྦྱིན་པའི་ངོ་བོ་ཉིད་ཀྱིས་གནས་པ་ལ་གཉིས། དབང་གཉིས་ཇི་ལྟར་བསྐུར་བའི་ཚུལ་
དང་། དབང་གི་རབ་དབྱེ་དག་པ་དང་བཅས་པའོ། །དང་པོ་ལ་གསུམ། སྒོམ་དུས་དང་དབང་དུས་
ཀྱི་ཕྱག་རྒྱ་བཤད་པ། དབང་བསྐུར་གཉིས་ཀྱི་རྣམ་གཞག་བཤད་པ། ཕྱག་རྒྱའི་སྐྱོན་ཡོན་བཤད་
པའོ། །དང་པོ་ལ་གསུམ། དབང་གི་ཕྱག་རྒྱ་བཅུ་སྤྱིར་བཏང་དུ་བསྟན་པ། སྒོམ་དུས་ཀྱི་ཕྱག་རྒྱ་སོ་
དྲུག་གི་ལྷ་སོ་སོའི་རིགས་བསྟན་པ། དབང་དུས་ཀྱི་ཕྱག་རྒྱའི་དམིགས་བསལ་བསྟན་པའོ། །དང་
པོ་ནི། ད་ནི་ཇི་སྲིད་ཕྱོགས་ཀྱི་ལོ་ཞེས་པ་ལ་སོགས་པས་དབང་གོང་མའི་ཆོ་ག་གསུངས་ཏེ། ཞེས་
པ་ནས། བཅུ་དགུ་མ་ལ་དྲིའོ། །ཉི་ཤུ་མ་ལ་ཆོས་ཀྱི་ཁམས་སོ་ཞེས་པའི་བར་ལ། སྔ་མ་དོལ་དོལ་
འབྲང་དག །སྦྱིན་པ་ལ་སོགས་པ་ནུས་མ་བཅུ་རྣམ་པར་དག་པས་སོ། །ཞེས་སྨྲས་ནས། ཡེ་ཤེས་
ཀྱི་ཁམས་ཏེ་སྣ་ཚོགས་ཡུམ་དང་། ནམ་མཁའི་ཁམས་ནི་དབྱིངས་ཕྱུག་མའོ་ཞེས་ཟེར་བ་ནི་ནུས་
མ་བཅུ་དང་སོ་སོར་རེ་རེ་ཞིང་སྦྱར་ནས་ཡང་ནུས་མ་གཉིས་དང་སྦྱོར་བ་མི་འགྲིག་གོ།
ཤེར་ཕྱིན་བདེ་བ་ཆེན་པོའི་ཡེ་ཤེས་ལ་སྤྱིར་སོགས་བཅུར་ཕྱེ་བ་དང་། ལོ་གཅིག་མ་ནས་
བཅུ་མའི་བར་སྦྱར་བར་བྱ་སྟེ། ཡེ་ཤེས་ཀྱི་ཁམས་དང་ནམ་མཁའི་ཁམས་གཉིས་སུ་བཅུ་པོ་དེ་དག་
བསྡུས་ནས། དེ་ཡང་རིམ་པ་དེ་ལྟར་འཇོག་པ་ནི་མངལ་དུ་ཁུ་བ་ཡེ་ཤེས་ཀྱི་ཁམས་དང་པོར་གྲུབ་
ཅིང་བུ་ག་ནམ་མཁའི་ཁམས་དང་ལྡན་པའི་རྩ་རྣམས་རྗེས་སུ་ཆགས་པ་སོགས་ཀྱི་དབང་དུ་མཛད་
ནས་འོག་ཏུ་ལོ་བཅུ་གཅིག་མ་རླུང་ཁམས་མ་སོགས་སུ་གསུངས་ལ། དབང་དུས་སུ་འདི་དག་སྤང་
བར་གསུངས་པས་དུས་གཞན་གྱི་ཚེ་འདི་དག་པདྨ་ཅན་སོགས་ཀྱི་རིགས་རྣམས་བལྟ་བ་དང་རེག་
པ་དང་མཆོད་པར་གསུངས་སོ། །སོ་མ་ལྷུང་བའི་བར་ཡེ་ཤེས་ཀྱི་ཁམས་ཏེ། མི་ཟད་པ་ཉིད་ཀྱི་ཕྱིར་
1 ཞོལ། ཤོག ༢ ན ༡། གཙང་། ཤོག ༢ ན ༡ སྦྱིན་སོགས་

78 དྲི་མེད་འོད་ཀྱི་དབང་ལེའི་འགྲེལ་བཤད་སྨད།
ཞེས་པའི་རྭ་འགྱུར་དུ་མི་འཛད་པ་ཉིད་ཀྱི་ཕྱིར་རོ་ཞེས་འབྱུང་ལ། དོན་ནི་སོ་མ་བརྗེས་པ་ཡེ་ཤེས་
ཀྱི་ཁམས་སུ་འཇོག་པའི་རྒྱུ་མཚན་སྟོན་པ་མ་ཡིན་གྱི། ཁམས་དེ་གཉིས་དང་ལྡན་པའི་གཞོན་ནུ་མ་
དེ་དག་རྡུལ་མི་འཛག་པའི་སྒོ་ནས་སྐྱེ་གནས་མ་ཉམས་པར་འཇོག་པའི་དོན་ནོ། །ལོ་བཅུ་གཅིག་མ་
རླུང་གི་ཁམས་སྒྲོལ་མར་འཇོག་པ་ནས་བཅུ་བཞི་མ་ས་ཁམས་སྤྱན་མར་འཇོག་པ་དང་། བཅོ་ལྔ་མ་
སྒྲ་རྡོ་རྗེ་ནས་ཉི་ཤུ་མ་ཆོས་དབྱིངས་རྡོ་རྗེ་མར་འཇོག་པ་སོགས་དང་ཚིག་དོན་གོ་སླའོ༎
གཉིས་པ་ནི། དེ་ནས་ལོ་ནི་ཉི་ཤུ་ཡན་ཆད་ཕྱག་རྒྱ་མཆོག་ཏུ་འཇིགས་བྱེད་མ་སྟེ་ཞེས་པ་
ནས། བཞི་བཅུ་རྩ་དྲུག་གི་བར་དུ་ནི་ཕྱག་རྒྱ་སྒོམ་པའི་དོན་དུའོའི་བར་ལ། ཡཾ་བྷི་ནི་འགྱུར་འགའ་
ཞིག་ཏུ་རྨུགས་བྱེད་མར་བསྒྱུར་ལ། འགྱུར་མངས་སུ་ང་རྒྱལ་མ་ཞེས་ཀྱང་འབྱུང་ཡང་འགྱུར་སྔ་
མ་སྐབས་དང་འབྱོར་རོ། །དེར་ཙ་རྩི་ཀ་རྒན་བྱེད་མ་དང་ཙུན་ད་སྐུལ་བྱེད་མར་བསྒྱུར་ཏེ་ཚིག་
དོན་གོ་བར་ཟད་དོ༎
གསུམ་པ་ནི། དབང་གི་དོན་དུ་ནི་ཞེས་པ་ནས། རྡུལ་མེད་པ་ཉིད་ཀྱི་ཕྱིར་གཟུང་བར་མི་
བྱའོའི་བར་ཏེ་འདིར་ལོ་བཅུ་གཉིས་ཡན་ཆད་རྡུལ་དང་བཅས་པར་བཤད་པ་དང་འདུལ་བའི་སྡེ་
སྣོད་དུ་ལོ་བཅུ་གཉིས་མ་ཡན་ཆད་ཁྱིམ་སོ་གཟུང་བར་བཤད་པ་གཉིས་ཤིན་ཏུ་འབྲེལ་ལོ། །ཕལ་
ཆེ་རང་སོགས་བ་དག་དོན་དམ་གྱི་དབང་བཞིའི་བུམ་དབང་བསྐུར་བ་ན་ཕྱོགས་མཚམས་བརྒྱད་
དབུས་དང་དགུར་ཕྱག་རྒྱ་བསྐྱེད་པའི་ཚེ་ཤར་དུ་ལོ་བཅུ་གཅིག་མ་སྒྲོལ་མར་བསྐྱེད་པ་འཐད་པར་
མི་སེམས་ཏེ། རླུང་གི་ཁམས་ལོ་བཅུ་གཅིག་མ་སྒྲོལ་མར་བསྐྱེད་པ་རྡུལ་མེད་པས་གཟུང་བར་མི་
བྱ་བར་གསུངས་པའི་ཕྱིར་རོ། །དེས་ན་ཤར་དུ་ལོ་བཅུ་གཉིས་མ་སྒྲོལ་མར་བསྐྱེད་པ་ནས་རླུང་དུ་
ལོ་ཉི་ཤུ་མ་དྲི་རྡོ་རྗེ་མར་བསྐྱེད་པ་རྒྱུད་འགྲེལ་གྱི་དགོངས་པ་ཡིན་ཏེ། ཕྱོགས་མཚམས་ཀྱི་གནས་
ནི་འོག་ཏུ་ཤར་དུ་སྒྲོལ་མ་འགོད་པ་ནས། རླུང་དུ་དྲི་རྡོ་རྗེ་མ་དགོད་པར་གསུངས་ཤིང་བཅུ་གཉིས་
ལོ་ལོན་མཛེས་པའི་བུ་མོ་ཉི་ཤུའི་མཐར་ཐུག་པ་ཞེས་གསལ་བར་འབྱུང་བའི་ཕྱིར་རོ། །རྒྱུད་འགྲེལ་
གྱི་སྐབས་འདི་དག་གིས་རྒྱུད་སྣོད་རུང་དུ་བྱེད་པའི་དབང་དུས་ཀྱི་ཕྱག་རྒྱ་ལ་ཐུགས་དཀྱིལ་གྱི་
གཤེགས་མ་དང་སེམས་མ་དངོས་སམ་དེར་བསྐྱེད་པ་གང་རུང་དགོས་ཀྱི་ཐུགས་ཀྱི་ཁྲོ་མོ་དང་
གསུང་སྐུའི་ལྷ་མོ་རྣམས་མི་རུང་བར་བསྟན་ནོ༎༡༡

དབང་ལེའི་མདོར་བསྡུས་ལྔ་པའི་རྣམ་བཤད། 79
གཉིས་པ་དབང་བསྐུར་གཉིས་ཀྱི་རྣམ་གཞག་བཤད་པ་ལ་གཉིས། མདོར་བསྟན་པ་
དང་། རྒྱས་པར་བཤད་པའོ། །དང་པོ་ནི། འདིར་དབང་གོང་མ་ནི་རྣམ་པ་གཉིས་ཏེ། ཞེས་པ་ནས།
འཆད་པར་འགྱུར་བའི་བསྟོད་པས་གསོལ་བ་གདབ་པར་བྱའོ། །ཞེས་པའི་བར་ཏེ། འགྱུར་གཞན་
དུ། གཅིག་ནི་སེམས་ཅན་ཡོངས་སུ་གཞུག་པའི་དོན་དུ་ལམ་ཡོངས་སུ་ཤེས་པར་བྱ་བ་དང་ཞེས་
འབྱུང་ལ། གཅིག་ནི་ཅེས་པ་ཀུན་རྫོབ་པའི་དབང་བཞི་དང་ངེས་དོན་གྱི་དབང་བཞི་སྟེ་དེ་ནི་རིག་
མའི་ལུས་ཀྱི་དཀྱིལ་འཁོར་སོགས་སུ་བཅུག་ནས་རིམ་གཉིས་སྒོམ་པའི་ཆེད་དུ་བསྐུར་བའི་དོན་
དང་། གཞན་ནི་ཅེས་པ་ལ་ཁ་ཅིག །ངེས་པའི་དོན་གྱི་དབང་བཞི་ཞེས་སྨྲ་བ་མི་རིགས་ཏེ། རྡོ་རྗེ་
སློབ་དཔོན་བདག་པོ་ཆེན་པོའི་དབང་ཡང་གཞན་གྱི་སྒྲས་བསྟན་དགོས་ལ། དེ་ངེས་དོན་གྱི་དབང་
བཞིར་མི་འཐད་པའི་ཕྱིར་རོ། །གལ་ཏེ་ངེས་དོན་གྱི་དབང་བཞི་ལ་བདག་པོའི་དབང་ཞེས་གསུངས་
པས་སོ་སྙམ་ན། དེ་ཉིད་ཀྱི་ཕྱིར་བདག་པོའི་དབང་དང་རྡོ་རྗེ་སློབ་དཔོན་བདག་པོ་ཆེན་པོའི་དབང་
གཉིས་སོ་སོར་མ་ཕྱེད་དོ། །ཡང་ཁ་ཅིག །གཞན་ཁྱད་པར་ཅན་ནི་རྡོ་རྗེ་སློབ་དཔོན་བདག་པོ་ཆེན་
པོའི་གནས་སྦྱིན་པ་ཞེས་བྱས་ནས། དེའི་ཚེ་ངེས་དོན་གྱི་དབང་བཞི་བསྐུར་མི་དགོས་པར་སྨྲས་པ་
ཆེས་མི་འཐད་དེ། དེའི་རྒྱུ་མཚན་འོག་ཏུ་འཆད་དོ། །དེས་ན་གཞན་རྡོ་རྗེ་སློབ་དཔོན་བདག་པོ་ཆེན་
པོའི་དབང་ནི་ཞེས་པའི་དོན་དུ་བྱའོ། །ཚིག་དོན་གཞན་རྣམས་གོ་སླའོ།
གཉིས་པ་ལ་གཉིས། ཀུན་རྫོབ་འཇིག་རྟེན་པའི་དབང་བཞི་ཇི་ལྟར་བསྐུར་བའི་ཚུལ་དང་།
བདག་པོ་ཆེན་པོ་དོན་དམ་གྱི་དབང་བཞི་བསྐུར་བའི་ཚུལ་ལོ། །དང་པོ་ལ་གཉིས། དངོས་ཀྱི་དོན་
དང་། དེའི་རྣམ་དག་བསྟན་པའོ། །དང་པོ་ནི། དེ་ནས་བླ་མ་མཉེས་པས་འཇིག་རྟེན་ཀུན་རྫོབ་ཀྱི་
ཞེས་པ་ནས། དང་པོར་སློབ་མ་གཞུག་པ་ལ་དབང་བསྐུར་བའི་ངེས་པའོ། །ཞེས་པའི་བར་ཏེ། ཨོཾ་
ཡིག་དང་ལ་སོགས་པ་ཨཱཿཧཱུྃ་ཧོཿསྭཱ་ལྔ་སྤྱི་བོ་ལ་སོགས་པའི་གནས་ལྔར་དགོད་པ་ནི་རིགས་ལྔའི་
ཆ་སྟེ་རྒྱུ་དང་ལྡན་པར་བྱས་པ་དང་། སྐལ་བ་ངན་པ་འདི་ནི་ཅེས་པའི་དོན་རྒྱུད་ཉན་པ་ཙམ་ནི་རྒྱུད་
འཆད་པ་ལ་ལྟོས་ན་སྐལ་བ་ངན་པའོ། །ཁ་ཅིག་ཕྱག་རྒྱ་ཆེན་པོ་སྒོམ་པའི་སྣོད་དུ་མ་གྱུར་པས་
ཅེས་ཟེར་རོ། །རྡོ་རྗེ་སེམས་དཔའི་དབང་དུ་བྱས་ནས་ཞེས་པ་ནི། འདིར་ནི་ཁྱེད་རྣམས་དབང་
1 གཙང༌། ཤོག ༢ བ ༧ ཅེས་པ་ནས། ཞོལ་གཙང་ཞེས་ཅེས་ཅི་རིགས་གསལ།

80 དྲི་མེད་འོད་ཀྱི་དབང་ལེའི་འགྲེལ་བཤད་སྨད།
·པོ་ཡིན། །ཅེས་སོགས་ཇི་ལྟར་རིགས་པའི་ཚིག་བརྗོད་ནས་དཔང་པོར་བྱ་བའི་དོན་དང་། ལག་
བཅངས་ནི་ལུས་འཁྱུད་པ་ཙམ་གྱི་བདེ་བས་སྟོང་པ་ངེས་པ་ཤེས་རབ་ཡེ་ཤེས་དང་གཉིས་གཉིས་
འཁྱུད་པ་ནི་དབང་པོ་གཉིས་ཀྱི་སྙོམས་འཇུག་ལས་བྱང་སེམས་འཛག་པ་ནོར་བུའི་རྩེ
ལྷན་སྐྱེས་སྟོང་ཉིད་དང་སྦྱར་བ་ནི་ཀུན་རྫོབ་པའི་དབང་བཞི་པ་སྟེ། དབང་མདོར་བསྟན་ལས། ལག་
བཅངས་དགའ་བ་ཐོབ་པ་ནི། །ལག་བཅངས་དག་ལ་ཤེས་རབ་ཉིད། །ཅེས་དང༌། གཉིས་གཉིས་
སྤྲད་ལས་དེ་ཐོབ་པ། །གཉིས་གཉིས་འཁྱུད་པ་དེ་བཞིན་ཉིད། །དེ་ལྟར་དབང་ནི་རྣམ་པ་བཞི།‘།ཅེས་
གསུངས་པ་ལྟར་བྱ་ཡི། ཁ་དོལ་དོལ་འབྲང་ཅིག་འདི་དག་གིས་ཀུན་རྫོབ་པའི་དབང་གསུམ་ལས་མ་
བསྟན་པར་སྨྲ་བ་མི་རིགས་སོ། །སྐབས་འདིའི་བུམ་དབང་དང་གསང་དབང་ནི་ཞུ་བ་དེ་ཙམ་ཞིག་
ཡིན་ཀྱང་། དགའ་བ་བཞིར་དབྱེར་མི་རུང་ལ། ཤེས་རབ་ཡེ་ཤེས་ལ་ནི་དགའ་བ་བཞིར་ཕྱེ་ནས་
བསྟན་དུ་ཡོད་མོད། དབང་བཞི་པའི་ལྷན་སྐྱེས་ནི། དབང་གསུམ་པ་དང་ལྷན་སྐྱེས་ཙམ་དུ་འདྲ་ཡང་
བདེ་བ་ཆེས་ཆེ་ཞིང་དེ་ཡང་ཡུལ་སྟོང་ཉིད་དང་སྦྱར་བའི་ཆ་ནས་དོན་དམ་པའི་དབང་ཞེས་བྱ་སྟེ།
དོན་འདི་དག་དབང་མདོར་བསྟན་རྩ་འགྲེལ་དང་ཕྱག་རྡོར་བསྟོད་འགྲེལ་དང་དཀྱིལ་ཆོག་རྣམ་དག་
རྣམས་སུ་བལྟ་བར་བྱ་སྟེ། ཚིག་དོན་གོ་སླ་ལ་མཐའ་དཔྱད་པ་མངས་སུ་དོགས་ནས་མ་བྲིས་སོ།།
གཉིས་པ་ནི། དེ་བཞིན་སློབ་དཔོན་ནི་རྒོད་པ་ཡོན་ཏན་གཉིས་ཀྱི་བདག་ཉིད་ཅེས་པ་
ནས། སེམས་ཅན་གཞུག་པའི་སླད་དུ་དབང་རྣམ་པ་བཞིའི་ངེས་པའོ། །ཞེས་པའི་བར་ལ་རྒོད་
པའི་འདོད་ཆགས་སོགས་བཞི་ཁུ་བའི་བདེ་བའི་ལྷ་ནི་དངོས་སུ་གཞན་འཕྲུལ་དབང་བྱེད་སོགས་
བཞི་དང་བག་ཆགས་ཀྱི་དབང་དུ་བྱས་པ་བསམ་གཏན་དང་པོ་སོགས་བཞི་དང་དག་པ་སྦྱར་ལ།
ཁུ་བ་ཡོན་ཏན་གཉིས་ནི་སྒྲ་དང་ཁྱབ་བྱེད་ཆོས་དབྱིངས་གཉིས་དང༌། སྒྲ་རེག་རོ་གསུམ་དང་སྒྲ་
རེག་རོ་གཟུགས་བཞི་དང༌། སྒྲ་རེག་རོ་གཟུགས་གཉིས་ཀྱི་སྟེ་ལྔ་མིན་ལ་དེ་ཡང་གཟུགས་མེད་
པ་དང་། གཟུགས་ཁམས་པ་དང་། འདོད་ལྷ་དང་། མི་སྟེ་བཞིའི་ཁུ་བའི་བག་ཆགས་དང་སྦྱར་
རོ། །ཡེ་ཤེས་ལེའུར་གཟུགས་མེད་པའི་ཁུ་བ་ཡོན་ཏན་གཅིག་ལྡན་དུ་གསུངས་པ་ནི་ཁྱབ་བྱེད་
1 གཙང༌། ཤོག ༣ ན ༧ དཔང་པོ་ཡིན༎
2 བསྟན་འགྱུར། དཔེ་བསྡུར་མ། དེབ། ༧ ཤོག ༡༠༠༧ ཕྲེང་། ༡

དབང་ལེའི་མདོར་བསྡུས་ལྔ་པའི་རྣམ་བཤད། 81
ཆོས་ཁམས་ཀྱི་ཡོན་ཏན་གྲངས་སུ་མ་བྱས་ན་སྟེ་དེ་བསྣན་ན་དེར་ཡང་ཡོན་ཏན་གཉིས་ལྡན་དུ་
འོང་ངོ་། །ཁ་རང་ཅིག །འདིར་བཤད་པ་བཞིན་གཞུག་པའི་དོན་དུའོ་ཞེས་འབྲེལ་མེད་ལ། ཡང་
ཁ་ཅིག
།ཁུ་བའི་བདེ་བའི་ལྷ་ཅེས་པའི་ལྷ་སྔ་ཕྱི་གཉིས་ནི་རྨ་བློ་གྲོས་སོགས་ལ་མི་སྣང་ཞིང་།
འགྱུར་གསར་ལའང་། སྔ་ཕྱི་གཉིས་ཀ་མེད་ཅེས་སྨྲ་བ་ཡང་ལྷ་ཞེས་པའི་དོན་རང་ཉིད་ཀྱིས་འཆད་
མ་ཐུབ་པའི་ཕོངས་ཆོས་སོ༎
དེས་ན་འདིར་ལྷ་ཞེས་པའི་ཚིག་ཡོད་པའི་རྒྱ་བོད་ཀྱི་དཔེ་མ་དག་པ་མ་ཡིན་ཏེ། ཡེ་ཤེས་
ལེའུར་བཤད་པ་འདིར་ཡང་འདྲ་བའི་ཕྱིར་རོ། །རྒོད་པ་དང་པོ་དང་བལྟ་བ་གཉིས་པར་གསུངས་
པའི་རྒྱུ་མཚན་ཡེ་ལེར་བཤད་པར་བྱའོ། །ཁ་དམ་ཅིག་རྒོད་པ་སོགས་བཞི་སྔ་མའི་སྟེང་དུ་ཕྱི་མ་
བསྣན་ཏེ་དེ་བཞི་དང་ཡོན་ཏན་སོ་སོ་བ་བཞི་དང་། གྱ་ནོམ་སྣང་སོགས་བརྒྱད། དེ་ལ་དགེ་རྒྱས་
སོགས་བཞི་བསྣན་པ་བཅུ་གཉིས། དེ་ལ་ཚངས་རིས་སོགས་བཞི་བསྣན་པ་བཅུ་དྲུག །འདོད་པའི་
ལྷ་སྟེ་བཞི་དང་སྦྱོར་ཏེ་དེ་ཡང་འགྱུར་མངས་ལས། སློབ་དཔོན་ནི་རྒོད་པ་སྟེ་ཤུ་ཀྲ་བདེ་བ་ཉིས་
འགྱུར་གྱི་བདག་ཉིད་རྣམ་པར་དག་པས་སོ། །ཞེས་པ་ནས། གཉིས་གཉིས་ཞེས་བྱ་བས་ཤུ་ཀྲའི་
བདེ་བ་ལྔ་འགྱུར་གྱི་བདག་ཉིད་རྣམ་པར་དག་པ་ཞེས་པའི་དོན་དུ་བྱེད་ཀྱང་ལྷ་སོ་སོའི་གྲངས་དང་
དེ་དག་གི་ཁུ་བའི་ཡོན་ཏན་གྱི་གྲངས་སོགས་རྒྱུད་འགྲེལ་གོང་འོག་ཐམས་ཅད་དང་མི་མཐུན་ནོ༎
གཉིས་པ་ལ་བཞི། བདག་པོ་དང་བདག་པོ་ཆེན་པོ་ཐུན་མོང་བའི་རིག་མ་རྣམས་ཀྱི་ངེས་
པ། བདག་པོའི་གསོལ་གདབ་དང་སྐྱེད་ཆོག །དབང་ཐམས་ཅད་དུ་རིག་མས་དབང་བསྐུར་ཚུལ།
དོན་དམ་བདག་པོའི་དབང་བཞི་བྱེ་བྲག་ཏུ་བཤད་པའོ། །དང་པོ་ལ་གསུམ། ཕྱག་རྒྱའི་ཁྱད་པར་
རྩ་རྒྱུད་ལས་ཇི་ལྟར་གསུངས་པ་དང་། ཕྱག་རྒྱའི་རྣམ་དག་མཚན་བརྗོད་ལས་ཇི་ལྟར་གསུངས་པ།
དོན་བསྡུ་བའོ། །དང་པོ་ནི།༡༡དེ་ནས་འགྲེལ་བཤད་དང་བཅས་པའི་རྒྱུད་ཐམས་ཅད་ཐོས་ཤིང་།
ཞེས་པ་ནས། བཅོམ་ལྡན་འདས་ཀྱིས་གསུངས་པ་ཚ་མོ་སྒྲོལ་མར་བསྐྱེད་པ་དང་ནི་བུ་མོ་གོས་
དཀར་མོ་དང་སྲིང་མོ་མཱ་མ་ཀཱི་དང་དེ་བཞིན་དུ་སྐྱེད་བྱེད་མ་ནི་སྤྱན་མ་དང་དེ་བཞིན་ཆུང་མའི་མ་
སྒྲ་རྡོ་རྗེ་མ་དང་ནི་དེ་བཞིན་ཞང་པོའི་བུད་མེད་རེག་རྡོ་རྗེ་མ་དང་། ཕའི་སྤུན་ཟླའི་ཆུང་མ་རོ་རྡོ་རྗེ་མ་
དང་དེ་བཞིན་ཕའི་སྲིང་མོ་གཟུགས་རྡོ་རྗེ་མ་དང་རང་གི་མའི་སྤུན་ཟླ་དྲི་རྡོ་རྗེ་མ་ཉིད་དང་། རང་གི་

82 དྲི་མེད་འོད་ཀྱི་དབང་ལེའི་འགྲེལ་བཤད་སྨད།
ཆུང་མ་མཆོག་གི་གཟུགས་ཅན་ཆོས་དབྱིངས་རྡོ་རྗེ་མ་སྟེ་གོང་གི་འགྲེལ་ཆེན་དུ་གོ་རིམ་ཇི་ལྟ་བ་
བཞིན་ཞེས་གསུངས་པ་དང་། འདིར་ཡང་སྒྲོལ་མ་ལ་སོགས་པ་ནས་བཟུང་སྟེ་ཆོས་ཀྱི་ཁམས་རྡོ་
རྗེ་མའི་མཐའི་བར་ཞེས་གསུངས་པ་ལྟར་སྦྱར་རོ༎
དེ་ལྟར་རང་གི་གཉེན་གྱི་རིགས་ལས་སྐྱེས་པའི་རིག་མ་བཅུ་ཐར་པ་འདོད་པའི་ཁྱིམ་པ་
ཡིས། ཞེས་པ་ནས། གཞན་གྱིས་དབང་བསྐུར་སྦྱིན་མི་བྱ། །ཞེས་པའི་བར་གོ་སླ་ལ། རབ་བྱུང་
ལ་ཆུང་མ་མེད་པས་དེའི་གཉེན་གྱི་རིག་མ་བཅུ་སྦྱིན་དུ་མེད་ལ་དཀྱིལ་འཁོར་དུ་ནི་དབང་བསྐུར་
བས་མཚོན་པ་མཚན་ཉིད་རྣམས་ཚང་བའི་དམངས་རིགས་སྐྱེས་སོགས་གཞན་དག་གིས་དགེ་
སློང་དགེ་ཚུལ་རྣམས་ལ་ནི། ཞེས་པ་ནས། སྟོབས་བཅུ་རྣམས་རྣམ་པར་དག་པར་འགྱུར་རོའི་བར་
གཞན་རྣམས་གོ་སླ་ལ་དམངས་རིགས་སོགས་སྒྲོལ་མ་སོགས་དང་སྦྱར་ན། དམངས་རིགས་མོ་
རླུང་། རྒྱལ་རིགས་མོ་མེ། བྲམ་ཟེ་མོ་ཆུ། རྗེ་མོ་ས་སྟེ་གཤེགས་མ་བཞིའོ། །གདོལ་པ་མོ་སྒྲ་དང་
ཉ་པ་མོ་རེག་དང་གར་མ་རོ་དང་ཚོས་མཁན་མོ་གཟུགས་དང་ཀོ་ལྤགས་བྱེད་མ་དྲི་དང་གཏུམ་
མོ་ཆོས་ཁམས་མཐར་སྐྱེས་མ་སྟེ་སེམས་མ་དྲུག་གོ །མཁས་པ་རང་དག །ཚ་མོ་དང་ནི་བུ་མོ་
དང་། །ཞེས་སོགས་སྒྲ་ཇི་བཞིན་པར་སྦྱར་དུའང་མི་རུང་སྟེ། ཆུང་མ་ནི་ལོ་ཉི་ཤུ་མ་ཡིན་ལ། ཆུང་
མའི་མ་ནི་ལོ་བཅོ་ལྔ་མ་ཡིན་པས་སོ། །ཞེས་གསུང་བ་ནི་གོང་དུ་ལོ་བཅོ་ལྔ་མ་ལ་སྒྲའོ་ཞེས་པ་
དང་འོག་ཏུ་ཁྱིམ་པ་རྣམས་ཆུང་མའི་མ་ལ་འཁྱུད་པ་སོགས་བྱེད་པར་བཤད་པ་ལ་བསམ་པར་སྣང་
ངོ་། །དེ་ནི་མཐ